Tässä Jerusalem uutiset ja Pekka Sartola, hyvää Pyhäinpäivän iltaa.
Uutisaiheitamme tänään;
Israelissa käytiin jälleen parlamenttivaalit, -
jo viidennet vain kuluneiden neljän viime vuoden aikana.
Useat eri kansalaismielipiteet toivovatkin, -
että tämä vaalisirkus olisi nyt loppumassa ja maassa päästäisiin -
vihdoinkin pitkäjännitteisempään sisäpoliittiseen elämään.
Hyvässä tapauksessa tämä toive toteutui tiistaina käydyissä vaaleissa,
huonossa tapauksessa sama poliittinen kädenvääntö jatkuu -
ilman toimintakykyistä hallitusta ja maa joutuu jälleen vaaleihin, -
kuudensiin sellaisiin ensi vuoden toukokuussa.
Viime tiistaina lähes 7 miljoonalla äänioikeutetulla Israelin kansalaisella
oli mahdollisuus äänestää maan 25. parlamentin, -
eli knessetin jäsenten valitsemiseksi.
Rekisteröityjä puolueita oli vaaleissa kaikkiaan 39, -
joten kansalla oli varaa, mistä valita.
Useimmat äänestyspaikoista eri puolilla Israelia -
avautuivat aamulla kello 7. ja lukitsivat ovensa klo 22., -
vaikka ne sallivat äänestäjien, jotka saapuivat ennen sulkemista äänestää.
Vaalihuoneistojen sulkeuduttua, ovensuukyselyjen mukaan -
ja kun ääniä on laskettu noin puolet, näytti selvältä, -
että Netanjahun johtama oikeistoblokki -
on saamassa selkeän enemmistön parlamenttiin ja -
Netanyahu palaamassa maan johtoon.
Lopullinen tulos selviää toki vasta, kun kaikki äänet on laskettu.
Vaalipäivää edeltävinä päivinä Israelin armeija ja poliisivoimat -
lähettivät jatkuvasti lisää vahvistuksia Länsirannalle, Juudean -
ja Samarian alueille, sekä määräsivät rajanylityspaikat suljettaviksi -
marraskuun ensimmäisenä, siis vaalipäivänä.
Tällaiset sulkemiset ovat vakiokäytäntö festivaalien ja juhlapyhien aikana, -
ja armeijan mukaan se on ennaltaehkäisevä toimenpide -
hyökkäyksiä vastaan sellaisina aikoina, -
jotka nähdään lisääntyneen jännityksen ajanjaksoina.
Neljä Israelin armeijan sotilasta oli saanut surmansa Juudean ja -
Samarian alueilla viime viikkojen iskuissa ja pidätysoperaatioissa.
Palestiinalaisten iskujen seurauksena -
on tähän mennessä kuollut 25 israelilaista.
Tämä vuosi onkin muodostumassa tappavimmaksi vuodeksi, -
sitten vuoden 2015, jolloin lähes 30 ihmistä sai surmansa -
näiden palestiinalaisterroristien iskujen johdosta.
Aiemmin tänä vuonna käynnistetyt terrorismin vastaiset operaatiot -
Länsirannan pohjoisosaan on johtanut yli 2000 pidätykseen -
näinä, lähes aina öisin tehtyinä ratsioina.
Niissä on kuollut pitkälti toistasataa palestiinalaista, -
joista monet, joskaan eivät kaikki, ovat saaneet surmansa -
hyökkäyksissä tai yhteenotoissa turvallisuusjoukkojen kanssa.
Israelin on päästävä eroon ydinaseistaan, -
näin päätti YK:n yleiskokouksen enemmistö 31. lokakuuta.
Erikoiseksi tämän päätöksen tekee mm. se, -
että Israel ei ole ilmoittanut virallisesti olevansa ydinasevaltio.
Israelin ydinaseita koskeva virallinen tiedote mainitsee vain, -
että Israel on sitoutunut olemaan tuomatta ydinaseita Lähi-itään -
ensimmäisenä valtiona, -
eikä siten ole ratifioinut mitään ydinaseita kieltävää sopimustakaan.
Sanamuoto on niin väljästi laadittu, -
että se ei ole estänyt Israelia valmistamasta itse ydinaseita, -
jota se ei siis ole kuitenkaan virallisesti ilmoittanut tehneensä.
YK:n yleiskokous teki kuitenkin suuressa viisaudessaan päätöksen, -
jonka mukaan Israelin on hävitettävä kaikki ydinaseensa ja -
asetettava ydinlaitoksensa Kansainvälisen atomienergiajärjestön -
toimivallan alaisuuteen. Päätös syntyi äänin 152-5.
Ne viisi maata, jotka vastustivat annettua päätöslauselmaa -
ydinaseiden leviämisen riskistä Lähi-idässä, -
olivat Kanada, Israel, Mikronesia, Palau ja Yhdysvallat.
24 muuta maata, mukaan lukien lähes kaikki Euroopan unionin jäsenet, -
pidättyivät äänestämästä.
Suomi äänesti kylläkin Israelia vastaan, jälleen kerran.
Tätä Egyptin YK:n yleiskokoukselle toimittamaa -
vuosittaista päätöslauselmaa tukivat muiden muassa Bahrain, Jordania, -
Marokko ja Yhdistyneet arabiemiirikunnat -
sekä palestiinalaishallinto, vaikka ei ole YK;n virallisesti tunnustama valtio.
Lisäksi päätöslauselma kehotti Israelia liittymään sopimukseen viipymättä, -
olemaan kehittämättä, valmistamatta, testaamatta -
tai muutoin hankkimatta ydinaseita, -
luopumaan ydinaseiden hallussapidosta -
ja asettamaan kaikki vaaralliset ja vartioidut ydinlaitoksensa -
viraston täysimääräisten suojatoimien piiriin -
tärkeänä luottamusta lisäävänä toimenpiteenä -
alueen kaikkien valtioiden välillä ja -
askeleena kohti rauhaa ja turvallisuutta.
Aiemmin lokakuussa tästä asiasta käydyssä keskustelussa -
Israelin apulaislähettiläs YK:ssa Michal Maayan sanoi, -
"Ydinsulkusopimus on vain niin tärkeä kuin sen noudattamisen taso, -
eikä se ole lääke Lähi-idän ainutlaatuisiin turvallisuushaasteisiin.
Neljä viidestä ydinsulkusopimuksen vakavasta rikkomisesta -
tapahtui Lähi-idässä sen voimaantulon jälkeen." hän selitti.
"Iran on jo vuosikymmeniä edistänyt nopeasti laittomia ydinohjelmiaan -
ja sillä on tällä hetkellä hallussaan suuria määriä -
erittäin korkealle rikastettua ydinmateriaalia", Maayan totesi.
"On mahdotonta puhua alueellisesta -
turvallisuusarkkitehtuurista ydinkysymyksen ympärillä -
kun Lähi-idän maat eivät tunnusta Israelin oikeutta olemassaoloon".
Yhdysvaltain YK-suurlähettiläs Linda Thomas-Greenfield -
asettui tukemaan Israelia jo etukäteen, -
kun YK:n yleiskokous valmistautui äänestämään -
20:stä Israel vastaisesta päätöslauselmasta.
YK:n tulisi lopettaa Israelin vastaisten päätöslauselmien kumileimaaminen -
ja sen sijaan työskennellä rauhan edistämiseksi -
israelilaisten ja palestiinalaisten välillä, suurlähettiläs totesi.
Hän puhui etukäteen YK:n yleiskokouksen ennakoidusta tavasta -
hyväksyä vuosittain Israelia koskevia päätöslauselmia, -
monesti palestiinalaisten ja Israelin väliseen konfliktiin liittyen.
Israel onkin ainoa maa, jota vastaan YK:n yleiskokous julkaisee vuosittain -
suuren määrän sitä vastustavia tekstejä.
"Kun lähestymme komiteakauden huippua, -
kohtaamme jälleen suhteettoman määrän päätöslauselmia, -
joissa keskitytään epäoikeudenmukaisesti Israeliin", -
suurlähettiläs Thomas-Greenfield sanoi YK:n turvallisuusneuvostolle -
Israelin ja Palestiinan konfliktia käsittelevässä kokouksessa.
Hänen mukaansa nämä yksipuoliset päätökset ja toimet häiritsevät -
eivätkä suinkaan paranna tilannetta kentällä.
Rauhanprosessi on ollut jäädytettynä yli kahdeksan vuoden ajan.
Yhdysvaltain presidentti Joe Biden ei ole esittänyt uusia rauhanaloitteita -
eikä ole puhunutkaan edes tekevänsä siihen viittaavaa aloitetta.
Vaalitaistelu sai muutamia päiviä ennen vaalipäivää -
jälleen uuden piirteen, jolla pyrittiin jollain tavalla vaikuttamaan -
ainakin ääriuskonnollisten juutalaisten äänestyskäyttäytymiseen.
Otsikoihin nousi nykyisen siirtymäajan hallituksen pääministeri -
Jair Lapidin vaimo Lihi Lapid, -
jonka paikallinen messiaanisten juutalaisten johtaja -
kertoi tulleen uskoon Jeesukseen, raportoi Israel Today-media.
Lyhyessä videossa, -
joka levisi hepreankielisessä sosiaalisessa mediassa, -
messiaaninen juutalainen johtaja kertoi konferenssissa englanniksi, -
että ennätysmäärä israelilaisia on tulossa uskoon Jeesukseen, -
mukaan lukien Lihi Lapid. Olipa tämä totta tai ei, -
Lihi Lapid on esittänyt positiivisia huomautuksia Jeesuksesta jo aiemmin
samoin kuin hänen miehensä, siis pääministeri Jair, -
joka viime vuonna ylpeänä julisti, että Israelin juutalaisena -
hänen perintöönsä kuuluu sellaisia merkittäviä henkilöitä, -
kuin Mooses ja Jeesus.
Lapidin vaimo ja käly eivät ole ainoita korkean profiilin, -
hallitustasoon liittyviä israelilaisia, -
jotka ovat puhuneet myönteisesti Jeesuksesta.
Vuonna 2019 Jair Netanyahu, Benjamin Netanyahun poika, -
kirjoitti twitterissä ja puolusti Jeesus Nasaretilaisen juutalaista perimää, -
kun palestiinalaiset yrittivät, ties monennenko kerran, -
tehdä Jeesuksesta palestiinalaista vapaustaistelijaa.
On erityisesti huomattavaa, että Jair Netanyahu kirjoitti, -
että Raamattu sanoo, että Jeesus syntyi ja kasvoi Juudeassa!
Se, mitä ei-messiaaniset juutalaiset kutsuvat Raamatuksi, -
siis Vanhan Liiton kirjaksi, ei tietenkään sisällä Uutta Testamenttia,
joten se ei mainitse myöskään Jeesusta nimellä, -
eikä kerro hänen kasvatuksestaan.
Kun Yair Netanyahu kirjoitti Raamatusta tässä yhteydessä, -
hän viittasi nimenomaan Uuteen testamenttiin.
En muista, että milloinkaan aikaisemmin, -
Vapahtajamme, Jeesus Kristus olisi noussut esiin -
israelilaisessa vaalitaistelussa. Läntisissä ja ns. kristillisissä maissa,
se ei olisikaan herättänyt niin suurta huomiota, -
kuin mitä se teki ultraortodoksien piirissä Pyhällä maalla.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7